ՀՄԸՄ-ի պասքեթի տղոց խումբի խաղցող, 2002-ի ծնունդ Պետիկ Մահսերէճեան անցեալ ամսուան աւարտին իր մասնակցութիւնը բերաւ Սուրիոյ պասքեթի պատանեկան հաւաքականի ուսումնամարզական մրցումին, որ տեղի ունեցաւ Պելառուսիոյ մէջ: Սուրիոյ հաւաքականը բարեկամական մրցում մը ունեցաւ հիւրընկալ կազմին դէմ: Մրցումին մասնակցեցաւ նաեւ Պետիկը՝ որպէս խմբապետ եւ փայլուն խաղարկութեամբ հանդէս եկաւ: Աւարտին ան արժանացաւ պատասխանատու կազմի գնահատական մետալին: Աւելցնենք, որ Պետիկ այս տարի մաս կը կազմէ նաեւ ՀՄԸՄ-ի պասքեթի տղոց առաջին խումբին: